Diari Oficial de la Generalitat Valenciana


Sumari del DOGV 4025, del 20-06-2001 (2001/5411)

ACORD de 2 de maig de 2001, de la Comissió Territorial d'Urbanisme, de l'aprovació definitiva de la modificació del Pla General de Massanassa relativa a l'increment d'alçàries al carrer de Jaume I.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5411


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Massanassa
    * pla d'urbanisme

ACORD de 2 de maig de 2001, de la Comissió Territorial d'Urbanisme, de l'aprovació definitiva de la modificació del Pla General de Massanassa relativa a l'increment d'alçàries al carrer de Jaume I. [2001/M5411]
  
Vist l'expedient remés per l'Ajuntament de Massanassa referit a la modificació del Pla General relativa a l'increment d'alçàries al carrer de Jaume I, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant acord del ple de l'ajuntament en sessió de 20 de setembre de 2000. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment amb data 5 de febrer de 2001.
  
2. El projecte consta memòria i plans d'informació i d'ordenació.
  
3. La modificació afecta una illa del sòl urbà residencial de la zona d'eixample, que limita amb la plaça del País Valencià i proposa l'increment del nombre de plantes edificables d'una parcel·la que ofereix el seu límit frontal a la mencionada plaça ?s'admet la possibilitat de construir una planta àtic reculada-, justificada a resoldre la diferència d'alçària existent entre els immobles construïts a l'empara del planejament general anterior al vigent (que tenen VI plantes) i els edificats d'acord amb el pla actual (V plantes).
  
El projecte justifica que no s'incrementa l'aprofitament privat, a partir d'una limitació de la profunditat edificable en la parcel·la proporcional a l'excés que suposa la planta àtic.
  
La modificació parteix de l'existència d'un conveni urbanístic entre l'administració municipal i una mercantil de caràcter privat.
  
4. Massanassa té el Pla General aprovat definitivament per la Comissió Territorial d'Urbanisme amb data 18 de desembre de 1990.
  
5. La Comissió Informativa de la Comissió Territorial d'Urbanisme de València, en sessió de 28 de febrer de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, als efectes del compliment del que preceptua l'article 27 de la LRAU.
  
3. El projecte justifica que la modificació no incrementa l'aprofitament lucratiu privat; no són aplicables les determinacions de l'article 55.3 de la LRAU i de l'article 17 de l'annex al Reglament de Planejament de la Comunitat Valenciana.
  
4. Respecte del fons de la modificació, es tracta de qüestions relatives a l'ordenació detallada, de competència municipal.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 de maig de 2001, acorda:
  
Aprovar definitivament la modificació del Pla General de Massanassa relativa a l'increment d'alçàries al carrer de Jaume I.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.